Die hoeveelheid ruimte wat jy het, bepaal wat jy kan kweek. Dit help nie om ’n pampoen in ’n balie te plant en vir niks anders plek te hê nie!
• As jy baie plek het, is jy reg vir botter- skorsie, pampoen, komkommers, mielies en selfs waatlemoene. Nou kan jy ook na hartelus kruie plant en sal jy heel moontlik ’n groot genoeg oes vir jou bure ook hê.
ONTHOU As jy saad of plantjies van elke soort oor ’n paar weke versprei, sal jy oor ’n langer tyd ’n verskeidenheid groentes hê om te oes en so ook minder vermors. Want wie wil nou weke lank net wortels eet?
Geen groentetuin is sonder peste en plae nie, maar as jy ’n gesonde voedselketting in jou tuin het, sal geen plaag sommer die oorhand kry nie. Sodra jy begin gif spuit word die ketting verbreek en ontstaan ’n wanbalans. Indien jy wel ’n spuitstof moet gebruik, kies ’n organiese middel vir die bepaalde plaag (’n algemene spuitstof sal onskuldige insekte ook doodmaak). Jenny het die afgelope 13 jaar geen gifstof organies óf chemies – gebruik nie; tog het alle plae en siektes grootliks uit haar tuin verdwyn. Sy glo daar is genoeg ander maniere om van plae en peste ontslae te raak, en stel die volgende voor:
• Gebruik ’n net om die voëls uit jou vrugte en groente te hou.
• Lok insekvretende voëls deur vir hul kos op voerborde te sit. Jenny plant ook blomme om insekte en voëls te lok.
Vorige storieKweek ‘n koolstofslim oase	Volgende storieMcGregor skud vere reg vir kos-en-wynfees